Ek het so ŉ paar jaar gelede ŉ gay boer in ŉ kort parodiereeks gespeel. Soos dit maar met komedie gaan, is dit altyd gesond om ook slegte terugvoer te kry. Baie mense reken jy pleeg nie regtig komedie as jy nie ten minste ŉ doodsdreigement kry nie. Mens sê dit spottenderwys, tot iets soos Orlando gebeur en jy besef hoe dit eintlik gladnie ŉ grap is nie.
Indien jy jouself aan daai kant van die spektrum bevind, wil ek jou graag uitnooi om te kom kyk hoe lyk dinge aan die ander kant. Jy hoef nie ŉ volle 180° te maak nie. Ek’s nie eens seker waar presies ek op die meeste spektrums lê nie, maar ek weet die oorgang is baie minder traumaties as wat dit klink en al is dit nie vir jou nie, kan ek jou waarborg jy gaan ŉ baie kleurvoller ervaring hier op aarde hê. Ons kan, nes daai erg oorstelpte kêrel in die Yosemite-berge* destyds, onsself geheel en al verloor in die aanskyn van die Full On Double Rainbow.
*Die kêrel in die Yosemite-berge verwys na ŉ video wat soos ŉ veldbrand op sosiale media versprei het. Kyk dit hier.
Eet jy skulpvis? Dra jy klere wat van verskillende materiale gemaak is? Want die bybel sê dis ook verkeerd
Beer Arendse preek ongelukkig vir die bekeerdes. Dalk moet hy sy brief vertaal in die tale van mense wat daagliks sonder ontsag vir lewe of medemenslikheid, mense moor, skiet, opblaas en verkrag. As hy genoeg liefde vir hulle het, sal hy persoonlik sy boodskap tussen hulle indra.
Die ydele gebruik van die Here God se Naam in die video Yosemitebear Mountain Double Rainbow gee aanstoot. Ons vra vir die summiere verwydering daarvan!!!
Niemand se lewens is so perfek dat hulle ander mense kan veroordeel nie. Ek praat nie gays en lesbene goed nie maar los die mense om te leef soos hulle verkies. Gun elke mens sy plekkie in die son. Dis hulle keuse, kry eerder jou eie lewe reg. Elkeen sal sy beurt kry om aan God te verduidelik eendag waarom jy geleef het soos jy het en gedoen het wat jy het…………… Leef en laat leef….
Owerhede in die VSA het Saterdagaand mense gewaarsku om van die paaie af te bly totdat die storm finaal opgeklaar het. ŉ Omvattende beraming van die skade wat deur Matthew aangerig is, sal waarskynlik eers in die komende weke beskikbaar wees.